Anders Talleraas

Anders Talleraas (født 1946) er en norsk politiker og forretningsmann. Han var stortingsrepresentant for Møre og Romsdal fra 1977 til 1997 og Høyres parlamentariske leder fra 1989 til 1994.

 Biografi 
Han vokste opp på Mokkeløya i Brattværet i Smøla kommune. Familien drev fiskemottak, poståpneri og landhandel. Familien flyttet til Råket på Smøla i 1959, etter at faren hadde kjøpt et mekanisk verksted der.Hermann Meese solgte sitt mekaniske verksted til Ole Talleraas i 1958, jf. 70-årsomtale i Tidens Krav, 13. januar 1959, s. 2.

Han engasjerte seg tidlig i Norges Godtemplar Ungdomsforbund og Unge Høyre, mens han var skoleelev i Tingvoll. Han var senere formann i både Kristiansund Unge Høyre og Møre og Romsdal Unge Høyre.

Han er utdannet sivilingeniør i maskinteknikk fra NTH i Trondheim. I 1973 ble han avdelingsingeniør ved Glamox i Molde. Han har siden vært bosatt i Molde.

Talleraas ble valgt inn i kommunestyret og formannskapet i Molde i 1975. I 1977 ble han valgt stortingsrepresentant for Møre og Romsdal og var i sin første periode medlem avnStortingets sjøfarts- og fiskerikomité, der han senere var komitéformann i perioden 1983-1985.

Han var formann i Møre og Romsdal Høyre fra 1982 til 1984. Han ble medlem av Høyres sentrale partiledelse og var en sentral finanspolitiker under Willoch-regjeringen, formann i Stortingets finanskomité 1985-1989, deretter parlamentarisk leder for Høyre fra 1989 til 1994.

Talleras har også vært involvert i etablering av virksomheter innen fiskeoppdrett, verkstedindustri, forretningsrådgivning, eiendom og turisme. 

Talleraas var styreleder i Avinor 2002-2006.

Talleraas ble i 2012 i Borgarting lagmannsrett dømt til seks måneders betinget fengsel for grovt, uaktsomt bedrageri, etter at han urettmessig fikk utbetalt 2,6 millioner kroner i pensjon fra Stortinget.Talleraas dømt for bedrageri, men slipper fengsel - Aftenposten 6. desember 2012Høyesterett avviser anken til Talleraas - Aftenposten 2. april 2013

Talleraas er styremedlem i flere bedrifter og er også styreleder i Molde Senior Høyre, medlem av Molde eldreråd og Kontrollutvalget i kommunen.80 års omtale i Aftenposten 4. feb. 2026

 Referanser 

 Eksterne lenker 



Kategori:Stortingsrepresentanter fra Høyre
Kategori:Stortingsrepresentanter for Møre og Romsdal
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Ledere av Sjøfarts- og fiskerikomiteen
Kategori:Norske industrigründere
Kategori:Norske forretningsrådgivere
Kategori:Norske maskiningeniører
Kategori:Alumni fra NTH
Kategori:Personer fra Smøla kommune